**OŠ Borovje**

**Zagreb**

**KRITERIJI VREDNOVANJA U NASTAVI KATOLIČKOG VJERONAUKA**

A picture containing text, clipart

Description automatically generated

**KRITERIJI VREDNOVANJA:**

* + - 1. ZNANJE
      2. STVARALAČKO IZRAŽAVANJE
      3. KULTURA MEĐUSOBNOGA KOMUNICIRANJA

**ZNANJE:**

Znanje učenika se vrednuje po sljedećim sastavnicama:

1. pisanim provjerama znanja u šk. godini. Pisana provjera je učenicima na vrijeme najavljena.
2. aktivno sudjelovanje na satu pri kojem učenik pokazuje razumijevanje gradiva kroz navođenje primjera, prepričavanje, rješavanje radnih listova, zadataka u radnoj bilježnici, pisanje sastavaka i sl.
3. usmeno ispitivanje znanja za veću ocjenu ili na zahtjev učenika

|  |  |
| --- | --- |
| **ZNANJE – KRITERIJI VREDNOVANJA** | |
| **ODLIČAN** | U potpunosti je usvojio nastavne sadržaje. U potpunosti ih razumije, samostalno i uspješno objašnjava i izlaže. Povezuje naučeno, proširuje vlastitim iskustvom te uspješno primjenjuje u životnim situacijama. Ima sposobnost kritičkog mišljenja. Vrlo aktivno sudjeluje u nastavi. Često postavlja pitanja s ciljem pojašnjenja i produbljenja nastavnih sadržaja. Sadržaje, a posebno biblijske izlaže samostalno i povezuje naučeno. Učenik samostalno, sigurno i vješto primjenjuje znanja na aktualne problemske situacije. |
| **VRLO DOBAR** | Usvojio je većinu nastavnih sadržaja. Razumije ih, objašnjava i izlaže uglavnom samostalno uz povremeno postavljanje potpitanja. Uz malu pomoć učitelja, učenik solidno logički povezuje sadržaje. Naučeno uspješno primjenjuje u životnim situacijama. |
| **DOBAR** | Učenik je usvojio osnovne nastavne sadržaje. Uz učiteljevu pomoć učenik reproducira i razumije osnovne sadržaje. Osjeća se nesigurnost u izlaganju. Djelomično primjenjuje stečena znanja. |
| **DOVOLJAN** | Uz veliku pomoć učitelja, učenik prepoznaje osnovne sadržaje. Uči ih napamet te ih slabo reproducira. Otežano povezuje i primjenjuje naučeno. Učenik pokazuje minimalno zanimanje za nastavne sadržaje. |
| **NEDOVOLJAN** | Ni uz pomoć učitelja učenik ne prepoznaje osnovne sadržaje. Ne povezuje i ne primjenjuje naučeno. |

**\*Napomena: ukoliko je učenik odsutan sa sata kada se piše pisana provjera, istu će nadoknaditi u dogovoru sa vjeroučiteljicom.**

**STVARALAČKO IZRAŽAVANJE**:

Stvaralačko izražavanje učenika se vrednuje po sljedećim sastavnicama:

1. pregled bilježnice i radne bilježnice,
2. glazbeno, likovno i scensko izražavanje
3. rad u skupinama
4. samostalni kreativni rad (izrada ppt-prezentacija, plakata i sl.)
5. doprinos kreativnosti i kvaliteti vjeronauka redovitim pisanjem domaćih zadaća i nošenjem pribora

|  |  |
| --- | --- |
| **STVARALAČKO IZRAŽAVANJE** | |
| **ODLIČAN** | Učenik samostalno, razumljivo i argumentirano obrazlaže svoje mišljenje, rado sudjeluje u različitim oblicima stvaralačkog izražavanja i daje inicijative. Ističe se po iscrpnosti, uspješnosti i kreativnosti. Drži se zadane teme i uočava bit sadržaja. Sposoban je s kršćanskog stajališta kritički propitivati i prosuđivati različite oblike mišljenja i ponašanja. Školske i domaće uratke piše cjelovito. Redovito donosi dogovorene materijale potrebne za obradu pojedinih tema. |
| **VRLO DOBAR** | Učenik često sudjeluje u različitim oblicima stvaralačkog izražavanja. Uglavnom se izražava gramatički pravilnim i razumljivim rečenicama. Solidno se služi religioznim rječnikom. Ponekad traži pomoć vjeroučitelja. Ima solidnu sposobnost prezentiranja vjerskih sadržaja i koreliranja naučenoga. |
| **DOBAR** | Učenik se trudi u radu i obavljanju postavljenih zadataka, ali mu nedostaje jasnoća u izričaju. Slabije uočava bit sadržaja. Teže pokazuje i artikulira svoje sposobnosti. Treba dodatni poticaj i ohrabrenje u radu. |
| **DOVOLJAN** | Učenik ne pokazuje interes prema stvaralačkom izražavanju, ali reagira na poticaj učitelja. Djelomično izvršava postavljene zadatke. Uspijeva se izraziti samo uz veliku pomoć. Često odustaje od zadatka.  Neredovit je u pisanju školskih i domaćih uradaka. Rijetko donosi dogovorene materijale potrebne za obradu pojedinih tema. Potreban je poticaj za intenzivnije uključivanje u nastavni proces. |
| **NEDOVOLJAN** | Učenik odbija sudjelovati u svakom obliku stvaralačkog izražavanja. Često ne izvršava postavljene zadatke i preuzete obveze. Ne uspijeva se izraziti niti uz pomoć i poticaje učitelja. Povremeno prepisuje od drugih i često svjesno ometa rad drugih. Potreban je stalan poticaj i često usmjeravanje pozornosti na rad i sadržaje. |

**KULTURA MEĐUSOBNOG KOMUNICIRANJA**:

Kultura međusobno komuniciranja učenika se vrednuje po sljedećim sastavnicama:

1. opaske i bilješke vjeroučitelja u dnevniku
2. odnos prema predmetu i učiteljima
3. uljudno ponašanje, prihvaćanje i poštivanje autoriteta, primjereno komuniciranje s vršnjacima, poštivanje razrednih pravila, pomaganje i uvažavanje drugih, dobra djela, na primjeren način rješavanje sukoba, poštivanje tuđeg vlasništva, sveukupna komunikacija na satu vjeronauka i u školskom prostoru…

|  |  |
| --- | --- |
| **KULTURA MEĐUSOBNOG KOMUNICIRANJA** | |
| **ODLIČAN** | Učenik izvrsno surađuje s ostalim učenicima i vjeroučiteljem/-icom. Pažljiv i uljudan. Uzornim ponašanjem vrlo pozitivno djeluje na ostale učenike. U svim situacijama se s poštovanjem odnosi prema kršćanskim vrijednostima.  Uzoran u ponašanju i odnosu prema drugima. Aktivno sluša, ima razvijene vlastite stavove i predodžbe, poštuje različita mišljenja. Otvoren/Otvorena za suradnju, razgovor i razumijevanje |
| **VRLO DOBAR** | Učenik solidno surađuje s ostalim učenicima i vjeroučiteljem/-icom. Pristojno i primjereno se ponaša i izražava. S poštovanjem se odnosi prema kršćanskim vrijednostima. Uglavnom poštuje i uvažava različitosti. Ponekad treba poticaj za suradnju, razgovor i razumijevanje drugih. |
| **DOBAR** | Povremeno poštuje i uvažava različita mišljenja. Učenik povremeno surađuje s drugim učenicima i vjeroučiteljem. Potreban mu je povremeni poticaj na pristojnije i primjerenije ponašanje i izražavanje. Treba još više razviti odnos poštivanja prema kršćanskim vrijednostima. |
| **DOVOLJAN** | Učenika treba često poticati na pristojnije i primjerenije ponašanje i izražavanje. Ponekad se s nepoštivanjem odnosi prema kršćanskim vrijednostima. Rijetko sluša i uvažava druge. |
| **NEDOVOLJAN** | Učenik često ometa rad. Nepristojno i neprimjereno se ponaša i izražava. Nedostaje mu odnos poštivanja prema kršćanskim vrijednostima. |

Vjeroučiteljice:

Željkica Kraljević

Kristina Šembrek Katulić